लोग बिना सोचे-समझे हर बात को झगड़े में बदल देते हैं : दिया मिर्जा
सिटी रिपोर्टर } जबमैंने फिल्म प्रोडक्शन शुरू किया तब लोग मेरे बारे में कई तरह की बातें बनाते थे और मुझे कहते थे कि यह लड़कों का काम है, इसे लड़कियां नहीं कर सकतीं। साथ ही कई लोगों का यह भी मानना था कि प्रोड्यूसर बनने के बाद लोग आपको सीरियस नहीं लेंगे और लोगों में आपके प्रति कोई दिलचस्पी नहीं रहेगी। ऐसी बातें सुनकर मैं एकदम चौंक जाती थी और सोचती थी कि आज भी इंडिया में लड़कियों को लेकर सोच पुरानी ही है। ये कहना था बॉलीवुड एक्टर प्रोड्यूसर दिया मिर्जा का। वे शुक्रवार को जयपुर-किशनगढ़-अजमेर रोड स्थित सेंट्रल यूनिवर्सिटी ऑफ राजस्थान के 9वें एनुअल फंक्शन में चीफ गेस्ट थीं। उन्होंने बताया कि किसी भी इंडस्ट्री में 15 साल बिताने के बाद जो एक्सपीरियंस मिलता है, उससे हर कोई ये सोचता है कि मुझे भी आगे बढ़ना चाहिए। जैसे लालची बनकर मैंने किया। हाल ही में जयपुर में फिल्म शूटिंग के दौरान हुई कन्ट्रोवर्सी को लेकर दिया ने बताया कि भंसाली अपनी इस फिल्म में इतिहास के साथ कोई छेड़छाड़ नहीं करना चाहते थे। वे अपनी इस फिल्म के माध्यम से लोगों तक केवल इस कहानी को पहुंचाना चाहते थे। लेकिन लोगों ने बिना सोचे-समझे उनके साथ जो किया वह गलत था। क्यों लोग हर चीज को झगड़े में बदल देते हैं और गुंडागर्दी पर उतर आते हैं।
दिया मिर्जा ने स्टूडेंट्स को यूनिवर्सिटी के ग्रीनरी सस्टेनेबल कार्यक्रम को कायम रखने और यूनिवर्सिटी परिसर के साथ आसपास के क्षेत्र को भी हरा-भरा रखने की सीख दी। इस मौके पर कुलपति प्रो. अरुण पुजारी ने सीयूआर की स्थापना से लेकर अब तक की गई कार्य प्रगति को बताया। इस दौरान सांस्कृतिक कार्यक्रम का भी आयोजन किया गया। इसमें स्टूडेंट्स के साथ टीचर्स ने मिलकर मंच पर कई राज्यों की संस्कृति को दिखाया। साथ ही साल भर अलग-अलग फील्ड में बेस्ट परफॉर्मेंस देने वाले स्टूडेंट्स को पुरस्कृत किया गया।
hin_Deva hin_Deva hin_Deva